《养蚕行》
宋代·姚寅

南村老婆头欲雪，晓傍墙阴采桑叶。
我行其野偶见之，度问春蚕休日结。
老婆敛手复低眉，未足四眠那知得。
自从纸上扫青子，朝夕餧饲如婴儿。
只今上筐十日许，食叶如风响如雨。
夜深人静不敢眠，自绕休头逐饥鼠。
又闻野崇能相侵，典衣买纸烧蚕神。
一家心在阴雨里，只恐叶湿缲难匀。
明朝满簇收银蚕，轧轧车声快如剪，
小姑促汤娘剥纰，嬉嬉始觉双眉展。
缲成折雪不敢闲，锦上织成双凤团。
天寒尺寸不得著，尽与乃翁输县官。
君不见长安女儿嫩如水，十指不动衣罗绮。
我曹辛苦徒尔耳，依旧绩麻冬日里。

作者简介：姚寅，号雪坡，关西人，居湖州东林。戴溪为湖州教授时曾相结交。事见《梅涧诗话》卷下。今录诗二首。